**Emil Rinatovich Kenzhesariyev** (qirgʻizcha: *Эми́ль Рина́тович Кенжисари́ев*, 1987-yil 26-mart, Bishkek) – qirgʻizistonlik / qozogʻistonlik futbolchi, oxirgi marta Qozogʻiston Premyer-ligasining „Aktobe" klubida himoyachi sifatida oʻynagan. 2010-yilgi Mustaqil Davlatlar Hamdoʻstligi kubogida oltita gol urib, eng yaxshi toʻpurarga aylandi. Qirgʻiziston milliy futbol terma jamoasining sobiq aʼzosi.

Futbolchilik faoliyati
----------------------

U 2003-yilda Bishkek Olimpiya jamoasi tarkibida Qirgʻiziston chempionatida debyut qilgan. „Abdish-Ata" (Kant) klubiga oʻtib, 2004-yilda mamlakatning eng yaxshi futbolchisi deb topildi. 2005-yil yanvar oyida „Norin Dordoy-Dinamo" tarkibida 2005-yilgi Hamdoʻstlik chempionlari kubogida ishtirok etdi. 2005-yilning 22-mayidan 4-iyuniga qadar Xoshimin shahrida (Vyetnam) futzal boʻyicha boʻlib oʻtgan VII Osiyo chempionatida Emil va Qirgʻiziston terma jamoasi yarim finalga qadar yetib bordi. 2005-yilda Bishkekdagi oʻrta maktabni tugatib, oʻsha yilning yozida Olmaotaga koʻchib oʻtdi. Qozogʻistondagi dastlabki mavsumini birinchi ligasining „Sesna" jamoasida yakunladi.

2006—2007-yillarda Qozogʻiston oliy divizionining „Astana" klubida oʻynagan va u bilan 2006-yilda Qozogʻiston chempioni boʻlgan (barcha 30 oʻyin oʻtkazib, ikkita gol urgan).

2008-yildan 2013-yilgacha „Aktobe" jamoasida oʻynagan. Aqtoʻbe jamoasi bilan uch marta Qozogʻiston chempioni boʻlgan (2008—2009 va 2013). 2008-yilgi futbol boʻyicha Qozogʻiston kubogi va ikkita Superkubogi (2008 va 2010) sohibi boʻlgan.

2009-yilda u Qirgʻiziston fuqaroligini Qozogʻiston fuqaroligiga oʻzgartirdi. 2012-yil yanvar oyida u Rossiya Premyer-ligasining „Rostov" klubi bilan mavsum oldi mashgʻulotlarda qatnashdi, ammo yakunda jamoaga mos kelmadi. 2012-yil amsvum avvalida Toshkentning „Bunyodkor" klubi bilan shartnoma imzoladi. Ammo bor yoʻgʻi 6 ta oʻyin oʻtkazib, yozda yana Aqtoʻbega qaytdi.

### Terma jamoadagi faoliyati

2005-yilda Qirgʻiziston yoshlar terma jamoasi tarkibida ikkita oʻyin oʻtkazib, raqiblar darvozasiga bitta gol urgan.

Qirgʻiziston terma jamoasi safida 3 ta oʻrtoqlik uchrashuvi oʻtkazgan. Intervyuda u Qozogʻiston terma jamoasida oʻynashni xohlashini tan oldi. Ammo Emil boshqa jamoada oʻynagani uchun oʻynay olmaydi.

Futbolchiga hujum
-----------------

UEFA Yevropa Ligasining saralash bosqichida gʻalaba qozongach, qisqa muddatli taʼtil oldi. Emil taʼtilni Olmaota va Qirgʻizistonda oʻtkazish niyatida edi. 2013-yilning 10-avgustidan 11-avgustiga oʻtar kechasi Kenjisariyev Olmaota shahridagi Jambil va Abilayxon koʻchalari kesishmasida hushsiz holatda topilgan. 2013-yilning 11-avgustida Qozogʻistonning Olmaota shahrida Kenjesariyevga hujum qilingan va koma holatida kasalxonaga yotqizilgan. Qozogʻiston matbuotida uning boshidan jarohat olgani uchun operatsiya qilingani, komada qolgani, ammo ahvoli yaxshilanib borayotgani aytilgan. Oxir-oqibat, u sentyabr oyi oxirida kasalxonadan chiqqan va hozirda reabilitatsiya mashgʻulotlaridan oʻtmoqda, toʻliq tiklanishi kutilmoqda.

Qozogʻiston chempionatining 23-turidan oʻrin olgan barcha oʻyinlarda Emilning tezroq sogʻayib ketishini tilagan bannerlar osilgan.

Murabbiylik faoliyati
---------------------

2017-yil oktabr oyida Kenjisariyev Qirgʻiziston Respublikasi futbol federatsiyasining Futbol markazida murabbiylik kursini tamomlab, bolalar va oʻsmirlar jamoalarida murabbiy sifatida ishlash huquqini beruvchi „D" murabbiylik litsenziyasi sohibi boʻldi.

Yutuqlar
--------

### Jamoaviy

* Qozogʻiston chempioni (4): 2006, 2008, 2009, 2013
* Qozogʻiston kubogi gʻolibi : 2008
* Qozogʻiston Superkubogi gʻolibi (2): 2008, 2010

### Individual

* Qirgʻizistonning eng yaxshi futbolchisi (1): 2004
* Qozogʻiston Premer-ligasining 33 ta eng yaxshi futbolchisi roʻyxatida (1): 2011

* MDH kubogi eng yaxshi toʻpurari: 2010 (6 gol)

Manbalar
--------

1. ↑  „КЕНЖИСАРИЕВ МОЖЕТ ИГРАТЬ ЛИШЬ ЗА ОДНУ СБОРНУЮ — СБОРНУЮ КЫРГЫЗСТАНА". 7-aprel 2014-yilda asl nusxadan arxivlandi. Qaraldi: 19-fevral 2012-yil.
2. ↑  „Эмиль Кенжисариев: «Врагу не пожелаешь того, что произошло в Киргизии»". 9-oktyabr 2010-yilda asl nusxadan arxivlandi. Qaraldi: 10-dekabr 2010-yil.
3. ↑  Uroven Kenjisarieva ne ustroil Balaxnina[*sayt ishlamaydi*]
4. ↑  Kenjisariev stal futbolistom „Bunedkora" (Wayback Machine saytida 2012-02-02 sanasida arxivlangan)
5. ↑  *Viktor Xoxlyuk: „Nashi futbolnie legendi. Goleadori bivshego SSSR v futbolnix bitvax zarubejya". – Москва. – 2018. – str. 99. ISBN 978-5-604-10716-4*
6. ↑  Emil Kenjisariev: „Ya uje neodnokratno govoril, chto xotel bi vistupat v sbornoy Kazaxstana"
7. ↑  Emil Kenjisariev: „Vot tak i poluchaetsya, chto ya igrok bez sbornoy"
8. ↑  „В Алматы жестоко избили защитника «Актобе»". 10-oktyabr 2014-yilda asl nusxadan arxivlandi. Qaraldi: 21-avgust 2013-yil.
9. ↑  „"Aktobe defender Emil Kenzhesariev is in a coma"". 29-oktyabr 2013-yilda asl nusxadan arxivlandi. Qaraldi: 17-avgust 2013-yil.
10. ↑  „"Актобе" вакили Кенжисариев комада". 14 авг 2013 08:06da asl nusxadan arxivlandi.
11. ↑  „"Emil Kenzhisariev had a second operation"". 29-oktyabr 2013-yilda asl nusxadan arxivlandi. Qaraldi: 17-avgust 2013-yil.
12. ↑  „Kenzhesariev discharged from hospital"
13. ↑  „Экс-игрок «Актобе» Кенжисариев получил тренерскую лицензию категории «D»". 26-oktyabr 2017-yilda asl nusxadan arxivlandi. Qaraldi: 26-oktyabr 2017-yil.

Havolalar
---------

* Emil Kenjisariyev at National-Football-Teams.com


|  |  |  |  |
| --- | --- | --- | --- |
| 

| * k
* m
* t

Qirgʻizistonda yilning eng yaxshi futbolchisi |
| --- |
|  |
| 
* 1992: Vitaliy Kobzar
* 1993: Asilbek Momunov
* 1994: Shavkatxoʻja Abdurahmonov
* 1995: Vladimir Salo
* 1996: Ilhom Zaylobiddinov
* 1997: Farxod Hayitboyev
* 1998: Sergey Ivanov
* 1999: Igor Kudrenko
* 2000: Valery Berezovsky
* 2001: Ruslan Jamshidov
* 2002: Zamirbek Zhumagulov
* 2003: Yevgeniy Boldigin
* 2004: Emil Kenjisariyev
* 2005: Ruslan Sydykov
* 2006: Ruslan Sydykov
* 2007: Vadim Kharchenko
* 2008: Ruslan Sydykov
* 2009: Daniel Tagoe
* 2010: Azamat Baymatov
* 2011: Anderson Villian
* 2012: Azamat Baymatov
* 2013: Vadim Kharchenko
* 2014: Kaleemullah Khan
* 2015: Anton Zemlyanukhin
* 2016: Valery Kichin
* 2017: Oʻtkazilmadi
* 2018: Kayrat Zhyrgalbek uulu
* 2018: Gulzhigit Alykulov
* 2019: Gulzhigit Alykulov
* 2020: Oʻtkazilmadi
* 2021: Alimardon Shukurov
* 2022: Valery Kichin
 |

 |